שרי אנסקי

שרה (שרי) אנסקי (נולדה בירושלים ב-1957) היא עיתונאית, בשלנית ומחברת ספרי בישול ישראלית.

ביוגרפיה
שרה אנסקי נולדה וגדלה בשכונת נווה שאנן בירושלים, בבית שומר מסורת להורים ממוצא צ'כי. אביה היה חוקר התנ"ך פרופ' חיים גבריהו (במקור: חיים גוטסמן); ואמה הייתה חנה (דוידוביץ) מורה לחקלאות שגידלה ירקות ופירות בערוגות ופיתחה את סקרנותה של אנסקי לסביבה, לשווקים ולמטבחים השונים. למדה בבתי הספר הדתיים "במעלה" ובבית הספר לבנות "אוולינה דה רוטשילד", במלחמת יום הכיפורים שכלה את אחיה , ואת ספרה "המטבח של שרי אנסקי" הקדישה לו.

אחרי עשר שנים בהן עבדה כגרפיקאית במעריב, החלה אנסקי לכתוב ב-1992 טור בנושאי אוכל בעיתון מעריב. בכתיבתה היא משלבת לעיתים קרובות סיפורים אישיים מילדותה והתבגרותה בירושלים. באמצע 2011 הפסיקה לכתוב במעריב ופתחה דוכן לכריכי דג מלוח בשם "שרי הרינג" בשוק הנמל המקורה שבמתחם נמל תל אביב.

בעבר הייתה נשואה לשחקן ושדר הרדיו אלכס אנסקי. לזוג שני ילדים מנישואים אלה: הגסטרונומית ואשת הטלוויזיה מיכל אנסקי, והצייר הלל אנסקי.
אחריו הייתה בת זוגו של הצלם אלכס ליבק (שגם צילם חלק גדול ממתכוניה) ויש להם בן משותף בשם חיים. ב-2014 הם נפרדו. בנוסף, ניהלה אנסקי מערכת יחסים קצרה עם המשורר יהונתן גפן.

ספריה
 "אוכלים בירושלים: רשמים, מרשמים, תעודות, סעודות" (צילומים: נלי שפר), בהוצאת מודן, תל אביב, 1992.
 "המטבח של שרי אנסקי" (צילומים – נלי שפר), בהוצאת "מודן", תל אביב, 1998.
 "ירקות", בהוצאת "מעריב – הד ארצי", תל אביב, תשנ"ד 1993.
 "אוכל" (צילומים – אלכס ליבק), בהוצאת "כתר", 2003.
 "חמין" (צילומים – אלכס ליבק), בהוצאת "כתר", ירושלים, 2008.
 "האוכל מוכן" (צילומים – אלכס ליבק), בהוצאת "כתר", 2021.

קישורים חיצוניים

 
 טוריה של אנסקי באתר nrg
 
 
 דנה מלמד, שרי אנסקי: "עם שמונת אלפים בחודש – חזרתי לחיות באמת", עכבר העיר, 9 באוגוסט 2011
 שרי הרינג: דוכן הסנדביצ’ים והדגים הכבושים של שרי אנסקי בשוק הנמל

הערות שוליים

מחברות ספרי בישול ישראליות
מחברי ספרי בישול ישראלים
בעלות טור ישראליות
בעלי טור ישראלים
סגל מעריב
שרי
בוגרות בית הספר אוולינה דה רוטשילד
ישראליות שנולדו ב-1957
ישראלים שנולדו ב-1957